b'\n_START_ARTICLE_\nSamostan Kylemore\n_START_SECTION_\nZgodovina\n_START_PARAGRAPH_\nGrad Kylemore je bil zgrajen kot zasebni dom za dru\xc5\xbeino Mitchella Henryja, bogatega zdravnika iz Londona, katerega dru\xc5\xbeina se je ukvarjala s tekstilno industrijo v Manchestru v Angliji. Z \xc5\xbeeno Margaret sta se preselila na Irsko, ko sta kupila zemljo okoli opatije. Bil je  politik, poslanec v grofiji Galway od leta 1871 do 1885. Grad je zasnoval James Franklin Fuller, ki mu je pomagal Ussher Roberts. Graditi so ga za\xc4\x8deli leta 1867, kon\xc4\x8dan je bil \xc4\x8dez \xc5\xa1tiri leta. Povr\xc5\xa1ina gradu je bila pribli\xc5\xbeno 3700 m\xc2\xb2, imel je ve\xc4\x8d kot 70 prostorov z glavnim zidom, ki je bil debel dva do tri \xc4\x8devlje. Fasada meri 43 m in je  iz granita, ki ga je Dalkey prek morja pripeljal v Letterfrack, in iz apnenca, ki ga je pripeljal iz Ballinasla. Grad je imel 33 spalnic, 4 kopalnice, 4 dnevne sobe, plesno dvorano, biljardnico, knji\xc5\xbenico, studio, \xc5\xa1olsko sobo, sobo za kadilce, oro\xc5\xbearno in razli\xc4\x8dne pisarne ter prostore za osebje (butlerje, kuharje, gospodinje in druge uslu\xc5\xbebence). Druge stavbe so bile gotska cerkev in dru\xc5\xbeinski mavzolej, v katerem so pokopani Margaret Henry, Mitchell Henry in ne\xc4\x8dakov sin._NEWLINE_Samostan je ostal Henryjeva posest tudi po vrnitvi v Anglijo. Leta 1908 ga je kupil vojvoda iz  Manchestra, ki je tam prebival ve\xc4\x8d let, preden je bil prisiljen prodati hi\xc5\xa1o zaradi dolgov, ki si jih je nakopal pri igrah na sre\xc4\x8do. Leta 1920 so ga kupile irske benediktinske nune, ko so bile med 1. svetovno vojno prisiljene pobegniti iz Ypresa v Belgiji, kjer so imele sede\xc5\xbe nekaj sto let, a je bil bombardiran. Nune so \xc5\xa1e naprej izobra\xc5\xbeevale katoli\xc5\xa1ka dekleta, odprle mednarodni internat in ustanovile dnevno \xc5\xa1olo za dekleta iz kraja. \xc5\xa0ola je izobra\xc5\xbeevala ve\xc4\x8dino deklet iz Rinvyleja, Letterfracka skoraj stoletje, vendar so jo bile prisiljene zapreti junija 2010.  _NEWLINE_Posestvo ima velike obzidane viktorijanske vrtove. Od sedemdesetih let so bili odprti za javne oglede in sprehode v naravi. Benediktinska skupnost je obnovila samostanske vrtove in cerkev z donacijami in s pomo\xc4\x8djo lokalnih obrtnikov, da bi bilo posestvo samozadostno.\n_START_SECTION_\nSamostanska stavba\n_START_PARAGRAPH_\nGlavna vhodna dvorana opatije in tri sosednje sobe so bile obnovljene in odprte za javnost. V preostalem delu opatije so nune, \xc5\xa1e prej pa so bili tu \xc5\xa1tudentje interneta. Zunanjost opatije je iz granita, na sprednji strani je zvonik. V\xc4\x8dasih so bile \xc5\xa1tiri vhodne dvorane, danes sta samo dve, notranja in zunanja. Hrastov parket v obeh dvoranah je izviren. Vojvodinja iz Manchestra je imela steno v zunanji dvorani pokrito z jakobinskim hrastom._NEWLINE_V notranji dvorani je lepo hrastovo stopni\xc5\xa1\xc4\x8de. Na levi strani risarske sobe je zastava Ramilliesa, ki prikazuje harfo. Irska brigada je zastavo re\xc5\xa1ila v bitki pri Ramilliesu leta 1706 in jo predala nunam v hrambo. Od takrat je v njihovi lasti. Prek treh nadstropij je galerija, ki so jo Henryjevi uporabljali za sprejeme in koncerte. Hrastov opa\xc5\xbe je \xc5\xa1e vedno ohranjen v izvirniku._NEWLINE_V zgornjem delu sobe je galerija s slikami dru\xc5\xbeine Henry. Risarska soba je bila ena od sprejemnic, ki so jo uporabljale nune kot \xc4\x8ditalnico. Oprema sobe sega v \xc4\x8das prenove leta 1993. Skupno sobo so sestavljali zajtrkovalnica in jutranji prostori. V jedilnici visijo portreti kralja Jakoba II., v njej sta tudi star porcelan in dekanter dru\xc5\xbeine Henry.\n_START_SECTION_\nCerkev\n_START_PARAGRAPH_\nNeogotska cerkev ima obliko miniaturne stolnice s kripto in angelskimi bruhalniki. V notranjosti je cerkev oblo\xc5\xbeena z marmorjem iz Connemare. Ker je bila cerkev zaradi dolgih obdobij erozije v zelo slabem stanju, so jo leta 1991 za\xc4\x8deli obnavljati. Financiranje je zagotovil Evropski sklad za regionalni razvoj z ban\xc4\x8dnimi posojili in donacijami. 28. aprila 1995 je irska predsednica Mary Robinson ponovno odprla cerkev. Uspe\xc5\xa1na obnova je bila nagrajena (AIB Better Ireland Heritage)._NEWLINE_Leta 2013 je bila zgradba, ki se je prej uporabljala kot gimnazija, preoblikovana v samostansko benediktinsko cerkev blizu sredi\xc5\xa1\xc4\x8da za obiskovalce.\n_START_SECTION_\nVrt\n_START_PARAGRAPH_\nViktorijanski obzidan vrt, ki je nastal v istem \xc4\x8dasu kot grad in ga je zasnoval James Garnier, je 1,6 km od opatije. Velik je 3,4 hektarja, od katerih sta 2,4 ha obdana z opeko in apnen\xc4\x8dastim zidom. V \xc4\x8dasu dru\xc5\xbeine Henry ni imel samo okrasne naloge, ampak je bil tudi sadni in kuhinjski vrt. Po letu 1903, ko je bil prodan, se je vrt zarasel, cvetel je med letoma 1920 in 1940 \xc5\xa1e enkrat in kon\xc4\x8dno podivjal, tako da so ostali le temelji prvotnih 21 rastlinjakov severne strani. \xc5\xa0ele leta 2000 je bil vrt obnovljen in ponovno odprt na pobudo nun. Prav tako sta bila obnovljena dva rastlinjaka. Skozi vrt te\xc4\x8de majhen potok, ki lo\xc4\x8duje zeli\xc5\xa1\xc4\x8dni in zelenjavni vrt. Obisk v vrtu in vo\xc5\xbenja z avtobusom do vrta so vklju\xc4\x8deni v ogled gradu.'